 Aịzaya 33  Ahụhụ ga-adịrị gị onye na-ebukọrọ ihe ndị mmadụ ma e nweghị onye na-ebukọrọ nke gị, gị onye na-aghọ ndị ọzọ aghụghọ, ma e nweghị onye na-aghọ gị aghụghọ! Ozugbo i bukọsịịrị ihe ndị mmadụ, a ga-ebukọrọ nke gị. Ozugbo ị ghọsịrị ndị ọzọ aghụghọ, a ga-aghọ gị aghụghọ.Jehova, biko, meere anyị amara. Olileanya anyị dị nebe ị nọ. Ghọọ ogwe aka anyị kwa ụtụtụ, ee, ghọọ nzọpụta anyị noge nsogbu.Ndị mmadụ na-agba ọsọ mgbe ha nụrụ mkpọtụ ọgba aghara. A na-achụsasị mba dị iche iche mgbe i biliri ọtọ.A ga-achịkọta ihe nkwata unu dị ka ebe ọchịcha na-achịkọbata ihe, dị ka ìgwè igurube nke ji oké ọsọ na-efekwasị mmadụ.A ga-ebuli Jehova elu, nihi na o bi nebe dị elu. Ọ ga-eme ka Zayọn jupụta nikpe ziri ezi na ezi omume.Ikwesị ntụkwasị obi e nwere noge gị ga-aghọkwa nzọpụta dị ukwuuamamihe na ihe ọmụma, na ịtụ egwu Jehova, nke bụ akụ ya.Lee! Ndị dike ha etiwo mkpu ákwá nokporo ámá; ndị ozi udo ga-akwasi ákwá ike.E mewo ka okporo ụzọ tọgbọrọ chakoo; o nwekwaghị onye na-agafe nụzọ ya. O mebiwo ọgbụgba ndụ; o lelịwo obodo niile; ọ dịghịkwa ihe o ji mmadụ efu kpọrọ.Ala a eruwela uju, ọ kpọwo nkụ. E mechuwo Lebanọn ihu; ọ dakasịwo. Sharọn dịzi ka mbara ọzara; Beshan na Kamel na-agbụsị akwụkwọ.Ugbu a, m ga-ebili, ka Jehova kwuru, ugbu a, m ga-enye onwe m otuto; ugbu a, m ga-eme onwe m ka m dị elu.Unu na-atụrụ ime ahịhịa kpọrọ nkụ; unu ga-amụ ahịhịa ọka. Mmụọ unu ga-erepịa unu dị ka ọkụ.Ndị dị iche iche ga-adị ka ntụ laịm a kpọrọ ọkụ. Dị ka osisi ogwu e gbuturu egbutu, a ga-esunye ha ọkụ.Unu ndị nọ nebe dị anya, nụrụnụ ihe m ga-eme! Unu ndị nọ nso, matanụ ịdị ike m.Ụjọ na-atụ ndị mmehie nọ na Zayọn. Ahụ na-ama ndị si nezi ofufe dapụ jijiji, ha ana-asị: Ònye nime anyị ka ya na ọkụ nke na-erepịa ihe pụrụ ibitụ? Ònye nime anyị ka ya na ọkụ nke na-agba ruo ogologo oge pụrụ ibitụ?Ọ dị onye na-eje ije nezi omume mgbe niile, na-ekwukwa ihe ziri ezi, onye na-ajụ uru na-ezighị ezi e ji aghụghọ nweta, onye na-esepụ aka niri ngarị, onye na-emechi ntị ya ka ọ ghara ịnụ banyere mwụfu ọbara, onye na-emechikwa anya ya ka ọ ghara ịhụ ihe ọjọọ.Ọ bụ ya ga-ebi nebe dị elu; ebe ya dị elu nke e wusiri ike ga-abụ ebe siri ike mbanye, nke dị na nkume dị elu. A ga na-enye ya nri ya; mmiri ya agaghị agwụ agwụ.Anya gị ga-ahụ eze na mma ọ mara; ọ ga-ahụ ala dị anya.Obi gị ga-ekwu okwu nolu dị ala banyere ihe egwu, sị: Olee ebe odeakwụkwọ nọ? Olee ebe onye na-akwụ ụgwọ nọ? Olee ebe onye na-agụ ụlọ elu ọnụ nọ?Ị gaghị ahụ ndị na-akparị mmadụ, ndị na-asụ asụsụ na-adịghị ekwe nghọta, ndị na-asụ asụsụ ị na-agaghị aghọta.Lee anya na Zayọn, bụ obodo anyị na-anọ eme ememme! Anya gị ga-ahụ Jeruselem, bụ ebe obibi nke na-enweghị nsogbu, ụlọikwuu nke ọ na-adịghị onye ga-ebupụ ya. Ọ dịghị mgbe a ga-efopụ mkpọ ụlọikwuu ya efopụ, a gaghịkwa adọbi eriri ya ọ bụla.Kama, nebe ahụ ka Onye Dị Ebube, bụ Jehova, ga-echebe anyị dị ka osimiri, dị ka ọwa mmiri sara mbara. Ìgwè ụgbọ epeepe agaghị agafe na ya, ụgbọ mmiri dị ebube agaghịkwa agafe na ya.Nihi na Jehova bụ Onyeikpe anyị, Jehova bụ Onye na-enye anyị iwu, Jehova bụ Eze anyị; ya onwe ya ga-azọpụta anyị.Eriri gị niile ga-atọghe; ha agaghị enwe ike ikesi osisi ákwà ụgbọ mmiri ha ike ka o guzoro kwem; ha agbasapụghị ákwà ụgbọ mmiri ha.Ọ dịghị onye bi na ya nke ga-asị: Ana m arịa ọrịa. Ndị bi nala a ga-abụ ndị a gbaghaara njehie ha. 